પેટ્રોલ અને ડીઝલની વધતી જતી કિંમતોથી પહેલાથી જ સામાન્ય માણસ મુશ્કેલીમાં છે પરંતુ હવે પેટ્રોલ પંપ પરની છેતરપીંડીનુ પણ સામાન્ય નાગરીકોએ ભોગ બનવુ પડી રહ્યુ છે. પેટ્રોલિયમ મંત્રાલયે તાજેતરમાં આ અંગેનો રીપોર્ટ રજુ કર્યો છે. જેમાં પેટ્રોલ પંપ પર ૨૦૧૫થી ૨૦૧૭ સુધીના કૌભાંડોની કરતૂત દર્શાવાઈ છે. ઘણા પેટ્રોલ પંપ પર પૈસા તમારી પાસે પૂરા લેવામાં આવે છે પરંતુ ચાલાકીથી પેટ્રોલ-ડીઝલ પુરુ આપવામાં આવતુ નથી.